als_Latn dik_Latn sag_Latn
Asport- Përpara është një test spanjoll për Francën e re të drejtuar nga Didier Deshamp. I takon tashmë Frenk Riberis, mesfushorit të Bajern Mynih, dhe një ndër veteranët e skuadrës transalpine, të udhëheqë shokët e skuadrës në kërkim të një fitoreje që do të ishte shumë prestigjose dhe do rilanconte Blutë në garën për të siguruar një vend në ‘Brazil 2014’.
“Ndeshja e luajtur kundër Spanjës gjatë Gjermani 2006 mbetet për mua një ndër kujtimet më të bukura. Në atë periudhe iberikët praktikonin një futboll shumë të ndryshëm, ja se përse ndeshja që na pret do të jetë shumë e ndryshme nga ajo e shtatë viteve më parë”, shpjegon Riberi. ‘Demat e Kuq’ vijnë nga një seri e jashtëzakonshme rezultatesh pozitive, që i shikon të pamposhtur prej pesëdhjetë ndeshjes, këtu Riberi kërkon të ndalet: “Është e qartë që bëhet fjalë për numra impresionues, por nëse ne do të luajmë me mëndjen e lirë dhe pa asnjë presion jam shumë i bindur që mund të bëjmë një punë shumë të mirë edhe kundër tyre”.
Në fund mesfushori organizator i Bajern Mynihut ka vlerësuar të rinjtë Pogba dhe Varane: “Janë me të vërtetë djem shumë të zotë, të aftë për të luajtur pa frikë edhe në skena shumë të rëndësishme”. Më tej nuk harron të vlerësojë rolin e Benzemas në skuadër: “Në këtë moment punon shumë për skuadrën dhe ka vështirësi në zonën e golit. Ka nevojë për mbështetjen e të gjithëve”.
You must be logged in to post a comment Login
als_Latn als_Latn als_Latn eng_Latn